
	حتمی ایجنسی فیصلہ



اپیل کنندہ نے ڈیوریبل میڈیکل ایکوئپمنٹ (Durable Medical Equipment - DME) کے لیے پیشگی اجازت کی درخواست  (Prior Authorization Request - PAR) مسترد ہونے کے خلاف اپیل دائر کی۔ مذکورہ درخواست ایک انتہائی ہلکے وزن والی وہیل چیئر اور اس کے لوازمات، بشمول وہیل چیئر کو چلانے کے لیے پاور اسسٹ سسٹم سے متعلق تھی۔29 جولائی 2025 کو آفس آف ایڈمنسٹریٹیو کورٹس کے ایڈمنسٹریٹیو لاء جج (ALJ) گیریٹ اینڈرسن (Garrett Anderson) نے اس معاملے پر سماعت کی۔ 12 اگست 2025 کو جاری کیے گئے ابتدائی فیصلے میں، ALJ اینڈرسن(Anderson) نے قرار دیا کہ PAR کو درست طور پر مسترد کیا گیا تھا۔
آفس آف اپیلز نے 22 اگست 2025 کو ابتدائی فیصلہ تمام فریقین کو بذریعہ ڈاک ارسال کیا۔ فریقین کو ابتدائی فیصلے کے خلاف اعتراضات جمع کرانے کے لیے فیصلہ ارسال کیے جانے کی تاریخ سے پندرہ (15) تقویمی ایّام، بشمول ڈاک کی ترسیل کے لیے مزید تین (3) تقویمی ایّام فراہم کیے گئے۔
  10 CCR 2505-10, Section 8.057.9.B.[footnoteRef:1] ۔ کوئی اعتراضات جمع نہیں کرائے گئے۔ [1:  محکمہ کے قواعد کا حوالہ اس کے بعد صرف سیکشن نمبرز کے ذریعے دیا جا رہا ہے۔] 

آفس آف اپیلز نے اس حتمی ایجنسی فیصلے کو صادر کرنے سے قبل کارروائی کے دوران جمع کرائے گئے تمام دستاویزات، درخواستوں اور ابتدائی فیصلے پر مشتمل ریکارڈ کا جائزہ لیا۔ Section 8.057.10.B ۔ آفس آف اپیلز اس امر کا تعین کرنے کا پابند ہے کہ آیا ابتدائی فیصلہ محکمہ کے قواعد یا متعلقہ قوانین کی درست تشریح اور اطلاق کرتا ہے، اور آیا حقائق کے نتائج اور قانونی نتائج ابتدائی فیصلے کی تائید کرتے ہیں۔
معیارِ نظرِ ثانی 
اس مقدمے میں محکمہ کے آفس آف اپیلز کو جس معیارِ نظرِ ثانی کا اطلاق کرنا ہے وہ کولوراڈو ایڈمنسٹریٹیو پروسیجر ایکٹ میں مقرر کیا گیا ہے۔ C.R.S. §§ 24-4-101 to 108 ۔ ایڈمنسٹریٹیو لاء جج (ALJ) کی جانب سے شواہد کی بنیاد پر اخذ کیے گئے حقائق کو اس وقت تک کالعدم قرار نہیں دیا جائے گا جب تک کہ وہ شواہد کے غالب وزن کے برخلاف نہ ہوں۔ C.R.S. § 24-4-105(15)(b) ۔ عمومی طور پر، ثبوتی حقائق وہ تفصیلی حقائق یا تاریخی واقعات ہوتے ہیں جن کی بنیاد پر قانونی فیصلہ قائم کیا جاتا ہے۔ State Board of Medical Examiners v. McCroskey, 880 P.2d 1188, 1193 (Colo. 1994).
تاہم، حتمی حقائق سے متعلق نتائج کے ضمن میں، کوئی بھی ایجنسی ALJ کے فیصلے کی جگہ اپنا فیصلہ نافذ کر سکتی ہے، بشرطیکہ ایجنسی کے نتائج قانون میں معقول بنیاد رکھتے ہوں اور ریکارڈ میں موجود معقول و وافر شواہد  سے تقویت پاتے ہوں۔ حتمی حقائق سے متعلق نتائج میں قانونی نتیجہ، یا حقیقت اور قانون کا مرکب سوال شامل ہوتا ہے، اور یہی نتائج فریقین کے حقوق اور ذمہ داریوں کا تعین کرتے ہیں۔ ثبوتی حقائق کے برعکس، حتمی حقائق سے متعلق نتائج عموماً نافذ العمل قانون اور قانونی معیارات کی زبان میں بیان کیے جاتے ہیں۔ ایضاً (Id.).
بحث
اپیل کنندہ اس ڈیوریبل میڈیکل ایکوئپمنٹ (DME) کے لیے اجازت حاصل کرنا چاہتا تھا جس کی درخواست پہلے مسترد کی جا چکی تھی۔ ثبوتی سماعت کے بعد، ALJ نے قرار دیا کہ پیش کردہ شواہد سے یہ ثابت نہیں ہوتا کہ مطلوبہ آلہ میڈک ایڈ کوریج کے لیے Section 8.076.1(8)میں مقرر کردہ طبی ضرورت کے تقاضوں پر پورا اترتا ہے۔ لہٰذا، PAR کو درست طور پر مسترد کیا گیا۔
آفس آف اپیلز اس نتیجے پر پہنچا ہے کہ ابتدائی فیصلہ حقائق کے نتائج اور قابلِ اطلاق قانون کی روشنی میں درست اور مؤید ہے۔
حتمی ایجنسی فیصلہ
آفس آف اپیلز اس اپیل میں جاری کیے گئے ابتدائی فیصلے کی توثیق کرتا ہے۔
اگر کوئی فریق اس حتمی ایجنسی فیصلے پر اعتراض رکھتا ہو، تو وہ آفس آف اپیلز میں نظرِ ثانی کی درخواست دائر کر کے اس فیصلے پر نظرِ ثانی کا مطالبہ کر سکتا ہے۔ نظرِ ثانی کی درخواست تحریری طور پر اس تاریخ سے بیس (20) تقویمی ایّام کے اندر آفس آف اپیلز میں جمع کرائی جائے گی جس تاریخ کو یہ حتمی ایجنسی فیصلہ فریقین کو بذریعہ ڈاک ارسال کیا گیا ہو۔ Section 8.057.13 et seq ۔ درخواست میں حتمی ایجنسی فیصلے پر نظرِ ثانی کی مخصوص وجوہات بیان کرنا لازمی ہوگا۔ آفس آف اپیلز صرف اسی صورت میں نظرِ ثانی منظور کر سکتا ہے جب ابتدائی فیصلے کے خلاف تحریری اعتراضات بروقت جمع نہ کرا سکنے کی معقول وجہ ثابت کی جائے، یا یہ ظاہر کیا جائے کہ حتمی ایجنسی فیصلہ حقیقت یا قانون کی کسی واضح یا صریح غلطی پر مبنی ہے۔ ایضاً (Id.).
یہ حتمی ایجنسی فیصلہ سرٹیفکیٹ برائے ڈاک ترسیل میں درج تاریخ کے بعد تیسرے دن تمام فریقین پر مؤثر اور لازم ہوگا، خواہ وہ تیسرا دن ہفتہ، اتوار یا کوئی قانونی تعطیل کا دن ہی کیوں نہ ہو۔ Section 8.057.11.B ۔ اپیل کنندہ C.R.S. § 24-4-106(4 کی دفعات کے مطابق اس حتمی ایجنسی فیصلے کی عدالتی نظرِ ثانی کے لیے کارروائی شروع کر سکتا ہے۔ ایسی کوئی بھی عدالتی کارروائی اس تاریخ سے پینتیس (35) تقویمی ایّام کے اندر متعلقہ اسٹیٹ ڈسٹرکٹ کورٹ میں دائر کی جائے گی جب یہ حتمی ایجنسی فیصلہ مؤثر ہو جائے۔ ایضاً (Id.). تاہم، ابتدائی فیصلے کے خلاف اعتراضات جمع نہ کرانے کی صورت میں عدالتی نظرِ ثانی کا حق ساقط ہو جاتا ہے، سوائے حتمی ایجنسی فیصلے کے اس حصے کے جو ابتدائی فیصلے سے مختلف ہو۔ C.R.S. § 24-4-105(14)(c) ۔

